《山左道中》
清代·姚文田

滕阳小雨报春耕，邹峄残山马首迎。北望海云含日气，东来汶水杂冰声。

功名不数齐三士，节概终归鲁两生。旧事难从遗老问，路长心急畏邮程。

作者简介：（1758—1827）浙江归安人，字秋农。嘉庆四年进士。授修撰，历官至礼部尚书。学尊宋儒义理，又深究汉学。早年以八股文著名，后乃极言其害。识见通达。卒谥文僖。有《说文声系》、《说文考异》、《邃雅堂学古录》、《邃雅堂文集》。